jkorsvik/nowiki_second_scrape_merged huggingface dataset:
HanseYachts

HanseYachts er et tysk verft som produserer motor- og seilbåter. Selskapet ble børsnotert på Frankfurt-børsen 9. mars 2007. Det er blant de tre største seilbåtprodusenter i verden og produserte 589 seilbåter i finansåret 2016–17.De produserer seilbåter mellom 31 og 67 fot. HanseYachts arbeider med designere Judel/Vrolijk & Co (Hanse, Dehler og Varianta seilbåter), Patrick Banfield (Fjord motorbåter) og Bill Dixon (Moody seilbåter, Sealine motorbåter).


== Historie ==
Grunnleggeren av HanseYachts Michael Schmidt investerte i 1990 penger i det konkursrammede verftet Schwarz som senere skulle bli HanseYachts. På den tid jobbet Michael Schmidt i det tyske America's Cup laget og først i 1993 kom den første Hanse båt på vannet. Det var Hanse 291 konstruert av svenske Carl Beyer som hadde tegnet Aphrodite 291 (også kalt Aphrodite 29) omkring 1982–1983. Hanse 291 har samme skrog, men er ellers en videreutviklet Aphrodite 291. Siden er Hanse 291 videreutviklet til 292 og 301. Hanses neste modell var 331, en videreutvikling av Finngulf 33, som fikk kortere mast og endret innredning.
Siden har HanseYachts utviklet egne modeller og har satset mye på utvikling og står idag som et av verdens mest innovative verft, der de innredningen er moduloppbygd slik at kunder kan innrede sin egen båt på verftets hjemmesider. Designmessig har de satset på letthåndterlige båter med selvslående fokk og i starten et klassisk utseende. Siden 2003 har verftet satset på et mer moderne design.I mars 2006 kjøpte HanseYachts 51% av aksjene i norske Fjord Boats AS. Første nye båt etter oppkjøpet var Fjord 40 open. Og 30. mars 2007 kjøpte de seilbåtmerket Moody fra britiske Premier Marinas Limited. Første nye båt etter oppkjøpet var den oppsiktsvekkende dekkshusbåt Moody 45 DS.


== Referanser ==


== Eksterne lenker ==
Fjordboats
Moodyboats
Norsk importør FjordSailing Yachts AS
Internasjonalt forum My Hanse
Hanseklub Danmark
Hanseklubben i Sverige
Nederlandse Hanse Club
Skolemålsparagrafen

Skolemålsparagrafen ble vedtatt av Stortinget i 1892. Her ble det slått fast at det var opp til skolestyrene i de ulike kommunene å avgjøre hva som skulle være opplæringsspråk i skolekretsene.


== Se også ==
Sidestillingsvedtaket


== Referanser ==
Valerio Zurlini

Valerio Zurlini (født 19. mars 1926 i Bologna, død 27. oktober 1982 i Verona) var en italiensk filmregissør, manusforfatter og dramatiker. Zurlini startet sin kunstneriske karriere på et teater i Roma under jusstudiene. Fra 1943 var han aktiv i den italienske motstandsbevegelsen. Zurlini var også medlem av det italienske kommunistpartiet


== Filmografi ==
Spillefilmer

Le ragazze di San Frediano (1955)
Hektisk sommer (Estate violenta) (1959)
Piken med kofferten (La ragazza con la valigia) (1961)
To brødre (Cronaca familiare) (1962)
Le soldatesse (1965)
Seduto alla sua destra (1968)
I gabbiani d'inverno o l'inverno sull'Adriatico (1972)
La prima notte di quiete (1972)
Tartarenes ørken (Il deserto dei Tartari) (1976)Kortfilmer

Favola del cappello (1949)
Racconto del quartiere (1950)
Miniature (1950)
Il blues della domenica sera (1951)
Pugilatori (1952)
Il mercato delle facce (1952)
Soldati in città (1953)
La stazione (1953)
Serenata da un soldo (1953)


== Priser ==
Zurlini mottok flere viktige priser som regissør:

Gulløven (1962) – Vinner for filmen To brødre.
David di Donatello (1977) – Beste regissør for filmen Tartarenes ørken.
Nastro d'Argento (1977) – Beste regissør for filmen Tartarenes ørken.


== Referanser ==


== Eksterne lenker ==
(en) Valerio Zurlini på Internet Movie Database 
(sv) Valerio Zurlini i Svensk Filmdatabas 
(fr) Valerio Zurlini på Allociné 
(en) Valerio Zurlini på AllMovie 
(en) Valerio Zurlini hos Turner Classic Movies 
(en) Valerio Zurlini hos The Movie Database
Reidar Nordby

Reidar Frode Nordby jr. (født 5. april 1948) er en norsk sivilingeniør og bedriftsleder. Han er barnebarnet til Emil Nordby.
Han var administrerende direktør i Norsk Tipping fra 1989 til 2007. Han ble sagt opp fra sin stilling da det ble kjent at han ikke hadde skattet av at Norsk Tipping hadde betalt hagearbeid hjemme hos Nordby til 380 000 kroner. Sommeren 2008 reiste Nordby søksmål mot Norsk Tipping med krav om erstatning for tapte arbeidsinntekter i og med at en avtale om ytterligere oppdrag etter oppsigelsen ikke ble overholdt. Norsk Tipping ble våren 2009 frifunnet i tingretten, men saken ble anket til lagmannsretten av Nordby. I august 2009 inngikk Nordby og Norsk Tipping et forlik i saken.Fra 1981 til 1988 var han administrerende direktør i Ideal flatbrødfabrikk.
Han var svensk konsul på Hamar fra 1993 til 2013. Han ble i 2001 utnevnt til ridder av første klasse i den svenske Nordstjerneordenen, og ble personlig takket av Kong Carl Gustav av Sverige, den svenske regjering og den svenske ambassade i Oslo for sitt arbeid gjennom 20 år som konsul.


== Referanser ==
Flora (navn)

Flora er et kvinnenavn med opprinnelse i latinske flos, «blomst».
Flora er også kjent brukt som etternavn.


== Utbredelse ==
Flora er kjent brukt som fornavn siden renessansen, først i Frankrike.
Tabellen nedenfor gir en detaljert oversikt over populariteten til kvinnenavnet Flora og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Flora Cross (f. 1993), amerikansk skuespiller


=== Flora som etternavn ===
Jim Flora (1914–1998), amerikansk kunstner


== Referanser ==


== Eksterne lenker ==

(en) Behind the Name: Flora
(en) Think Baby Names: Flora
Den polske tronfølgekrig

Den polske tronfølgekrig  eller Den polske arvefølgekrig var en krig som ble utkjempet flere steder i Europa i perioden 1733–1735.
Krigen brøt ut da August den sterke døde, og Stanisław Leszczyński gjorde da igjen krav på tronen. Denne gangen ble han støttet av i første rekke svigersønnen Ludvig XV av Frankrike, men også Spania og Sardinia (Savoie), mens Russland og Østerrike støttede August IIs sønn, August III. Krigen brøt ut i Polen mellom de ulike grupperingene innen adelen som støttet den ene eller den andre kandidaten, og spredte seg deretter til Italia og Rhinland i Tyskland. 
Krigen fikk en komplisert avslutning, da begge partene hadde vunnet i hver sin del av Europa. Men i Wien-traktaten, underskrevet i 1735 og bekreftet i 1738, ble det slått fast at August III ble konge i Polen, mens Stanisław Leszczyński fikk Lorraine som hertugdømme etter at Frankrike hadde erobret dette fra Østerrike. Østerrike fikk Parma mot å avstå Napoli og Sicilia til Spania. 


== Se også ==
Liste over Polens herskere
Adriano (navn)

Adriano er en italiensk og portugisisk form av mannsnavnet Adrian, som er utledet fra det latinske Hadrianus som betyr «fra Hadria». Hadria er det tidligere navnet på Adria, en by i Italia.


== Utbredelse ==
Tabellen nedenfor gir en detaljert oversikt over populariteten til mannsnavnet Adriano  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Adriano Banchieri (1568–1634), italiensk komponist
Adriano Fieschi (1788–1858), italiensk kardinal
Adriano Celentano (f. 1938), italiensk sanger og skuespiller
Adriano Galliani (f. 1944), italiensk fotballfunksjonær
Adriano Panatta (f. 1950), italiensk tennisspiller
Adriano Munoz (f. 1978), brasiliansk fotballspiller
Adriano Leite Ribeiro (f. 1982), brasiliansk fotballspiller


== Referanser ==


== Eksterne lenker ==

(en) Behind the Name: Adriano
(en) Think Baby Names: Adriano
Necro

Necro (egentlig Ron Braunstein, født 7. juni 1976) er en rapper, plateprodusent og regissør fra Brooklyn i New York i USA.
Musikkstilen sin kaller han for «death rap», og går for å være en blanding mellom death metal og hiphop, skjønt death metal-elementet vanskelig kan høres i arrangementene eller lydbildet. Tekstene er sjokkerende, aggressive, morbide og kyniske.
Albumet Death Rap fra 2007 inneholder elementer fra samarbeidsprosjekter mellom musikere fra blant andre Fates Warning, Lamb of God, Death, Anthrax og Megadeth.
Necro grunnla det uavhengig plateselskapet Psyko + Logical Records i november 1999 for å opprettholde full kontroll over distribusjonen av musikken sin.
Etter å ha gitt ut alt hans arbeid igjennom sitt uavhengige plateselskap Psyko + Logical Records signerte han med Koch Records, der han ga ut sitt femte studioalbum, Death Rap.
Necro er lillebroren til rapperen Ill Bill.


== Diskografi ==
1998: Necro
2000: I Need Drugs
2001: Gory Days
2004: The Pre-Fix for Death
2005: The Sexorcist
2007: Death Rap


== Eksterne lenker ==
Offisielt nettsted 
(en) Necro – kategori av bilder, video eller lyd på Commons 
(en) Necro på Internet Movie Database 
(fr) Necro på Allociné 
(en) Necro på AllMovie 
(en) Necro hos The Movie Database 
(en) Necro på Discogs 
(en) Necro på MusicBrainz 
(en) Necro på MusicBrainz 
(en) Necro på Encyclopaedia Metallum 
(en) Necro på SoundCloud 
(en) Necro på Spotify 
(en) Necro på Songkick 
(en) Necro på Last.fm 
(en) Necro på Genius — sangtekster 
(en) Necro på AllMusic 
Necro på YouTube 
Necro på Myspace
Almemåler

Almemåler (Venusia blomeri) er en sommerfugl i gruppen av de egentlige målere (Geometridae). Den er funnet nord til Møre og Romsdal i Norge.


== Utseende ==
En middelsstor (vingespenn 24 – 28 mm), slank, lysgrå måler. De kjennes særlig på den store, gulbrune flekken nær forvingens spiss. Forvingen er ganske lyst grå, langs fremkanten med flere mørke tverrstreker. Nær spissen er det et stort, trekantet, gulbrunt felt som mer kantet med svart på innersiden. I vingens ytre del er det to smale, mørke, siksak-tverrlinjer. Begge vingepar har en rad av korte, svarte streker langs ytterkanten. Bakvingen er gråhvit. Larven er naken, skarpt gul med rødbrune felter på ryggen av de fremste og bakerste kroppsleddene, og på sidene midt på. 


== Levevis ==
Arten er knyttet til alm (Ulmus glabra), som er larvenes næringsplante. De voksne målerne flyr om natten i juni – juli og kommer gjerne til lys.


== Utbredelse ==
Arten finnes i Europa unntatt lengst i sør, og i Nord-Asia. I Norge følger den stort sett almens utbredelse og er funnet langs kysten nord til Møre og Romsdal.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) almemåler i Encyclopedia of Life 
(en) almemåler i Global Biodiversity Information Facility 
(no) almemåler hos Artsdatabanken 
(sv) almemåler hos Dyntaxa 
(en) almemåler hos Fauna Europaea 
(en) almemåler hos NCBI 
(en) Kategori:Venusia blomeri – bilder, video eller lyd på Wikimedia Commons 
(en) Venusia blomeri – galleri av bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Venusia blomeri
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Yngvar Fredriksen

Carl Yngvar Fredriksen (født 26. mars 1887 i Arendal, død 25. desember 1957 i Oslo) var en norsk turner. Han representerte Arendal Turnforening. 
Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.  


== Eksterne lenker ==
(en) Yngvar Fredriksen – Olympedia 
(en) Yngvar Fredriksen – Sports-Reference (OL-resultater – arkivert) 
(en) Yngvar Fredriksen – databaseOlympics.com (arkivert)
Karl Haagensen

Karl Johan Haagensen (født 26. mars 1871 i Oslo, død 25. august 1918 i Oslo) var en norsk turner. Han representerte Christiania Turnforening. 
Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Om denne begivenhetene og opplevelsene skrev han boken «Athenfærden 1906». Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.  


== Eksterne lenker ==
(en) Karl Haagensen – Olympedia 
(en) Karl Haagensen – Sports-Reference (OL-resultater – arkivert) 
(en) Karl Haagensen – databaseOlympics.com (arkivert)
Harald Halvorsen (turner)

Harald Halvorsen (født 24. oktober 1878 i Oslo, død 11. august 1965 samme sted) var en norsk turner. Han representerte Christiania Turnforening.
Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.
Han deltok også i OL 1908 i London, der det norske laget fikk sølv i lagkonkurransen i turn.


== Eksterne lenker ==
(en) Harald Halvorsen – Olympedia 
(en) Harald Halvorsen – Sports-Reference (OL-resultater – arkivert) 
(en) Harald Halvorsen – databaseOlympics.com (arkivert)
Stefan, greve av Blois

Stefan II Henrik (fransk: Étienne Henri; født ca. 1045, død 19. mai 1102), greve av Blois og greve av Chartres, var sønnen til Teobald, greve av Blois, og Garsinde du Maine. Han giftet seg med Adela av Normandie, datter av William Erobreren rundt 1080 i Chartres.
Grev Stefan var en av lederne i det første korstoget. Han skrev ofte entusiastiske brev til Adela om korstoget etter hvert som det skred frem. Han dro hjem i 1098 under den langdryge beleiringen av Antiokia uten å oppfylle sitt pilegrimsløfte om å nå frem til Jerusalem. Han ble presset av Adela til å delta i et nytt korstog og sluttet seg til det mindre korstoget i 1101 sammen med andre som også hadde dratt hjem for tidlig. Stefan ble i 1102 drept i slaget ved Ramla i en alder av 57 år. 


== Familie og barn ==
Stefan og Adelas barn:

Guillaume (William) (død 1150), greve av Chartres som giftet seg med Agnes of Sulli (død etter 1104).
Teobald II, greve av Champagne
Odo, døde ung.
Stefan, konge av England
Lucia-Mahaut, giftet seg med Richard d'Avranches, 2. jarl av Chester. Begge druknet den 25. november 1120.
Agnes, giftet seg med Hugh III av Le Puiset
Eléonore (død 1147) giftet seg med Raoul I av Vermandois (død 1152). De ble skilt i 1142.
Alix (død 1145) giftet seg med Renaud III av Joigni (død 1134)
Lithuise (død 1118) giftet seg med Milo de Brai, markgreve av Troyes (skilt 1115)
Henrik, biskop av Winchester
Humbert, døde ung.Lithuise, som giftet seg med Milon av Troyes, var muligens hans søster og ikke hans datter, etter årstallene for hennes barn å dømme.
Han hadde en uekte datter, Emma, som var mor til William av York, erkebiskop av York.


== Referanser ==


== Litteratur ==
Davis, R. H. C. King Stephen 1135-1154 Third Edition London:Longman 1990 ISBN 0-582-04000-0
Yngvar Gjessing

Yngvar Trygvassønn Gjessing (født 19. september 1938) er en norsk professor i meteorologi. Han er professor emeritus ved Universitetet i Bergen og professor II Universitetsstudiene på Svalbard (UNIS). 
Gjessing avla i 1965 hovedfagseksamen i meteorologi ved Universitetet i Bergen. I sitt virke som forsker har Gjessing deltatt i sju ekspedisjoner til Antarktis. Gjessing var sentral i oppbygningen av universitetsmiljøet på Svalbard, institusjonalisert gjennom UNIS, og var tilknyttet dette som professor. Hans internasjonale engasjement har også kommet til uttrykk gjennom innsats for meteorologiutdanningen i Tibet.Kongen utnevnte i 2006 Gjessing til ridder av 1. klasse av St. Olavs Orden for «innsats for forskning og undervisning.»


== Referanser ==


== Eksterne lenker ==
(no) Publikasjoner av Yngvar Gjessing i BIBSYS
(no) Publikasjoner av Yngvar Gjessing i forskningsdokumentasjonssystemet CRIStin
Harald Nyland

Harald Inge Nyland (født 15. mai 1942) er en norsk professor i medisin ved Universitetet i Bergen og overlege ved Haukeland universitetssykehus.
Nyland er dr. med.  Han har siden 1972 vært tilknyttet Nevrologisk avdeling ved Haukeland universitetssykehus. I sin forskning har Nyland særlig arbeidet med multippel sklerose. Ved Haukeland universitetssykehus har Nyland bidratt til oppbyggingen av et tverrfaglig fagmiljø for forskning på multippel sklerose, samt andre immunologiske sykdommer i hjernesystemet. Mot slutten av sin karriere arbeidet han med Myalgisk Encefalopati. 
Kongen utnevnte i 2006 Nyland til ridder av 1. klasse av St. Olavs Orden.


== Referanser ==


== Eksterne lenker ==
(no) Publikasjoner av Harald Nyland i forskningsdokumentasjonssystemet CRIStin
(no) Publikasjoner av Harald Nyland i BIBSYS
Barthélemy Charles Joseph Dumortier

Barthélemy Charles Joseph Dumortier (født 3. april 1797 i Tournai, død 9. juni 1878), var en belgisk botaniker og politiker.
Taksa han har beskrevet, gis det forkorta autornavnet Dumort.
Blant disse er agavefamilien, bartrær, buksbomfamilien, bøkefamilien, hortensiafamilien og søtvierordenen.


== Referanser ==
Latviske euromynter

Latviske euromynter er sirkulasjonsmynt av Den europeiske unions valuta euro med nasjonalt motiv for Latvia på revers. Latvia tok i bruk euro 1. januar 2014.


== Utforming ==
De lavere valørene av euroene utgjøres av mynter, mens de høyere valørene utgjøres av sedler. Euromyntene har en felles europeisk side som viser verdien på mynten og en nasjonal side som viser et symbol valgt av medlemsstatene som benytter euro. Hver medlemsstat har således ett eller flere symboler som er unike for landet.
De latviske euromyntene har fire ulike design. De laveste valørene, 1-, 2- og 5-centmynten viser Latvias lille riksvåpen, 10-, 20- og 50-centmynten det store riksvåpenet, mens de høyeste valørene, 1- og 2-euromynten, har et kvinnehode. Centmyntenes revers er formgitt av Laimonis Šēnbergs, mens Guntars Sietiņš er ansvarlig for eurovalørene. Myntene er preget av Staatliche Münzen Baden-Württemberg i Stuttgart i Tyskland.De to høyeste valørene har som motiv et kvinnehode, Milda, en personifikasjon av Latvia. Samme motiv er tidligere benyttet på latvisk mynt og har blitt et frihets- og nasjonalsymbol. Kvinnehodet, tegnet av kunstneren Rihards Zariņš, ble første gang benyttet på sølvmynt i 1929. Kvinneskikkelsen i Frihetsmonumentet i Riga kalles også Milda.


== Fra lats til euro ==
Latvia slutter seg til eurosonen den 1. januar 2014. Euroen erstattet da latvisk lats, med en vekslingskurs på 0,702804 latviske lats for én euro. Veksling av lats mot euro finner sted til 30. juni 2014. 


== Referanser ==


== Eksterne lenker ==
Latvian Euro Coins, Latvias finansdepartement
Den europeiske sentralbankens nettsider
Arne Thodok Eriksen

Arne Thodok Eriksen (født 15. november 1946 i Oslo) er en norsk forfatter.
Eriksen har mange års fartstid i miljøbevegelsen og fagbevegelsen. Han er utdannet som kjemiingeniør og ernæringsfysiolog, har arbeidet som agronom og er kommunepolitiker og tidligere sekretær for Miljøpartiet De grønne. I 2007 debuterte han med kriminalromanen ABC. 
I 2008 utga han romanen Bak den røde tåken om hvordan verden kan bli hvis klimaendringene virkelig slår til. 
Høsten 2008 vant Eriksen en forfatterkonkurranse med boken Det blå rommet ved Koloritt, et datterforlag av Kolofon forlag.
Omslagsillustrasjoner til bøkene utgitt i 2008 er tegnet av Tor K Dancke. To av bøkene fra 2010 har omslagsillustrasjoner laget av Siri Kverndokk.


== Bøker ==
A for Alexanrea - B for Beate - C for Cecilie, Blåbær forlag (2007)
Bak den røde tåken 1, Kolofon forlag (2008) ISBN 9788230003770
Bak den røde tåken 2, Kolofon forlag (2008) ISBN 9788230003787
Det blå rommet, Koloritt, Kolofon forlag (2008) ISBN 978-82-300-0497-5
Grønn politisk økonomisk analyse, Koloritt, Kolofon forlag (2009) ISBN 978-82300-0542-2
Mysteriet på Drapne, Kolofon forlag (2009) ISBN 978-82-300-0622-1
To ekle fortellinger, Kolofon forlag (2009) ISBN 978-82-300-0681-8
Uanstendige betraktninger, Kolofon forlag (2010) ISBN 978-82-300-0657-3
Svart kjemi, Kolofon forlag (2010) ISBN 978-82-300-0656-6
Ikke skyt, bestefar, Kolofon forlag (2010)


== Referanser ==


== Eksterne lenker ==
Thodoks hjemmeside
La prima notte di quiete

La prima notte di quiete er en fransk-italiensk dramafilm fra 1972 i regi av Valerio Zurlini.  
Den ble utgitt i USA under tittelen Indian Summer og i Frankrike under tittelen Le Professeur.


== Handling ==
Når en annen lærer er sykemeldt, til tross for hans rufsete utseende og en yrkeshistorie med uforklarlige hull, blir Daniele ansatt ved en skole i Rimini. Han vokser snart nærmere en vakker student, Vanina, og de deler sin interesse for Alessandro Manzoni. Senere dukker ikke Vanina opp på skolen, og Daniele reiser hjem til henne. Der møter han moren hennes, som med trusler advarer ham om å holde seg borte fra datteren hennes. Når han går hjem, får Daniele problemer med sin kjæreste Monica, som ofte er sammen med andre menn - men som likevel ikke tåler hans voksende besettelse over studenten sin.


== Medvirkende ==


== Eksterne lenker ==
(en) La prima notte di quiete på Internet Movie Database 
(fr) La prima notte di quiete på Allociné 
(nl) La prima notte di quiete på MovieMeter 
(en) La prima notte di quiete på AllMovie 
(en) La prima notte di quiete på Turner Classic Movies 
(en) La prima notte di quiete på Rotten Tomatoes
Svein-Erik Ekeid

Svein-Erik Ekeid (født 9. august 1941 i Oslo) er en norsk lege som har spesialisert seg på hiv og aids. Ekeid er cand.med. i 1967 fra Newcastle University og tok en mastergrad i helseplanlegging og helseøkonomi i Leeds i 1979. Han ble spesialist i samfunnsmedisin i 1991.
Ekeid var distriktslege i Moskenes kommune fra 1969 til 1971, deretter ble han allmennpraktiker i Tønsberg og Tjøme til 1977, da han ble assisterende fylkeslege i Vestfold. Fra 1982 til 1984 jobbet han i Helsedirektoratet som overlege og underdirektør. Etter et mellomspill som helsesjef i Tønsberg ble han spesiallege med ansvar for tiltak mot hiv/aids i Helsedirektoratet. Fra 1989 ble han så i et par år regional rådgiver for aids ved WHOs kontor for Midtøsten i Alexandria. Siden jobbet han for WHO i København og Genève. Fra 1998 var han seniorrådgiver hos Fylkeslegen i Vestfold. 
Ekeids engasjement for å stoppe aids-epidemiens utbredelse i Norge gjorde at han i en lang periode var svært mye i mediene og han tillegges mye av æren for at forholdvis få ble rammet av sykdommen i Norge. 


== Bibliografi ==
Health services in Norway : commitment to decentralisation 1981 og 1984
International Conference on AIDS (8 : 1992 : Amsterdam) 1992


== Kilder ==
Hvem Hva Hvor 1990 ISBN 82-516-1267-5


== Eksterne lenker ==
K. Tveito: Et fargerikt fyrtårn - Intervju i Tidsskrift for Den norske legeforening 30. november 2006
Peter Hol

Peter Hol (født 19. mars 1883 i Oslo, død 22. juni 1981 i Winnipeg, Canada) var en norsk turner og fotballspiller. Han representerte klubbene Christiania Turnforening og Odd i Skien. Han bosatte seg senere i Canada, hvor han levde til sin død, 98 år gammel.
Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i olympiaden.
Senere deltok han i OL 1908 i London, der det norske laget fikk sølv i lagkonkurransen i turn. I OL 1912 var han med og vant bronse i lagkonkurranse (svensk system), og OL 1920 var han på det norske laget som vant sølv. I denne olympiaden fikk han også 14.-plass i den individuelle mangekampen.
På nasjonalt nivå har han NM-gull fra 1907, 1911 og 1914. Hol ble dessuten norgesmester i fotball for Odd i 1903, 1904 og 1905.


== Referanser ==


== Eksterne lenker ==
(en) Peter Hol – Olympics.com 
(en) Peter Hol – Olympic.org 
(en) Peter Hol – Olympedia 
(en) Peter Hol – Sports-Reference (OL-resultater – arkivert) 
(en) Peter Hol – databaseOlympics.com (arkivert)